Kruttrøyk

Kruttrøyk (orig: Gunsmoke) er en amerikansk western- og dramaserie som ble sendt på CBS fra 1955 til 1975. Serien handlet om marshal Matt Dillon og de utfordringene han støtte på som lovens håndhever i byen Dodge City. Hovedrollene ble spilt av James Arness, mens andre sentrale roller ble spilt av Milburn Stone, Amanda Blake, Dennis Weaver og Ken Curtis. Serien ble skapt av Norman MacDonnell og manusforfatter John Meston. Opprinnelig var den en radioserie med William Conrad i rollen som Matt Dillon.

Kruttrøyk ble en populær TV-serie og gikk i en rekke land, blant dem Norge. Serien var en av de mest sette programmene i USA mellom 1955 og 1975. I Norge ble serien sendt 112 ganger på lørdagskveldene mellom 1969 og 1974, og rollefiguren Festus (Ken Curtis) ble svært populær. En episode ble sendt i reprise i 1985.

Om TV-serien
miniatyr|venstre|1963: Fra venstre: Amanda Blake (Miss Kitty), James Arness (Matt Dillon), Milburn Stone (Doc Adams), og Burt Reynolds (Quint Asper).
Serien ble i 1958 tildelt Emmy-prisen for beste dramaserie.

Seertall
Serien var det mest sette programmet i USA i sesongene 1957/1958, 1958/1959, 1959/1960 og 1960/1961. I begynnelsen av 1960-årene sank populariteten betraktelig, men fra midten av tiåret var den igjen blant de mest sette TV-programmene. På begynnelsen av 1970-tallet begynte seertallene atter å dale.

TV-filmer
TV-serien ble etterfulgt av fire TV-filmer: Gunsmoke: Return to Dodge (1987), Gunsmoke: To the Last Man (1992), Gunsmoke: The Long Ride (1993) og Gunsmoke: One Man's Justice (1994). James Arness medvirket i alle.

Rolleliste
 James Arness – marshal Matt Dillon (635 episoder, 1955–1975)
 Milburn Stone – dr. Galen 'Doc' Adams (605 episoder, 1955–1975)
 Amanda Blake – Kitty Russell / ... (569 episoder, 1955–1974)
 Ken Curtis – Festus Haggen (301 episoder, 1959–1975)
 Glenn Strange – Sam Noonan (247 episoder, 1961–1973)
 Dennis Weaver – Chester Goode (290 episoder, 1955–1964)
 Buck Taylor – Newly O'Brien (172 episoder, 1967–1975)
 Ted Jordan – Nathan Burke (106 episoder, 1961–1975)
 James Nusser – Louie Pheeters (77 episoder, 1956–1970)
 Burt Reynolds – Quint Asper (50 episoder, 1962–1965)
 Howard Culver – Howie Uzzell (45 episoder, 1955–1974)
 George Selk – Moss Grimmick (40 episoder, 1955–1964)
 Roger Ewing – Thad Greenwood (36 episoder, 1965–1967)
 Dabbs Greer – Wilbur Jonas (35 episoder, 1955–1974)
 Woody Chambliss – Woody Lathrop (35 episoder, 1957–1975)
 George Walsh – voiceover (34 episodes, 1955–1956) 
 Bert Rumsey – bartenderen Sam (33 episoder, 1955–1959)
 Hank Patterson – Hank Miller (32 episoder, 1959–1975)
 Charles Wagenheim – Joshua Halligan (28 episoder, 1966–1975)
 Robert Brubaker – Jim Buck (27 episoder, 1955–1975)
 Shug Fisher – Emery Haggen (25 episoder, 1962–1974)
 Arvo Ojala – Den svartkledde (25 episoder, 1959–1960)
 Roy Roberts – Harry Bodkin / ... (21 episoder, 1961–1975)
 Lew Brown – Andy Coe (21 episoder, 1956–1974)
 Gregg Palmer – bartender (20 episoder, 1960–1975)
 Pete Kellett – sersjant (20 episoder, 1966–1974)

Radio
Serien var opprinnelig en radioserie som gikk fra 1952 til 1961. I denne versjonen ble hovedrollene spilt av William Conrad (som marshal Matt Dillon); Howard McNear (som Doc Charles Adams); Georgia Ellis (som Kitty Russell) og Parley Baer (som Dillons assistent Chester Proudfoot).

Referanser

 Eksterne lenker 

Kategori:Westernserier fra USA
Kategori:Dramaserier fra USA
Kategori:Emmy-prisen for beste TV-program
Kategori:TV-produksjoner på CBS
Kategori:TV-produksjoner fra USA, fra 1950-årene
Kategori:TV-produksjoner fra USA, fra 1960-årene
Kategori:TV-produksjoner fra USA, fra 1970-årene